
(రవిశాస్త్రి) ఐపీఎల్లో కెప్టెన్గా తనదైన ముద్ర వేసిన మహేంద్ర సింగ్ ధోనీ.. ఈ సీజన్లో సాధారణ ఆటగాడిగానే కనిపించనున్నాడు. సారథిగా జట్టును నడిపించిన ధోనీ ఇప్పుడు మరొకరి ఆదేశాలను పాటించనున్నాడు. అయితే మహీ లాంటి క్రికెటర్ జట్టులో ఉండడం రైజింగ్ పుణె సూపర్జెయింట్ కెప్టెన్ స్టీవ్ స్మిత్ అదృష్టం. అత్యుత్తమ ఫినిషర్ అయిన ధోనీ.. మ్యాచ్ను అమాంతం మలుపు తిప్పగల సమర్థుడు. ఇక లీగ్లో అత్యంత విలువైన ఆటగాడిగా నిలిచిన ఇంగ్లండ్ ఆల్రౌండర్ బెన్ స్టోక్స్.. పుణె టీమ్కు బలంగా మారాడు. అలాగే భారత పిచ్లపై పరుగుల వరద పారించిన స్మిత మరోసారి చెలరేగే అవకాశాలున్నాయి. ధర్మశాల టెస్ట్లో అదరగొట్టిన అజింక్యా రహానె నుంచి అభిమానులు అలాంటి ప్రదర్శననే ఆశిస్తున్నారు. తాహిర్, జంపా లాంటి వాళ్లతో పుణె స్పిన్ విభాగం బలంగా ఉంది. అయితే పేస్ విభాగాన్ని భారత ఆటగాళ్లే నడిపించే అవకాశం ఉంది. తొలి మ్యాచ్ కోసం ముంబై ఇండియన్స్.. పుణె వెళ్లనుంది. గాయం నుంచి కోలుకుని పునరాగమనం చేస్తున్న రోహిత్ జట్టును ఎలా నడిపిస్తాడో చూడాలి. ఆటగాళ్ల పరంగా చూస్తే ఐపీఎల్లో ముంబై అత్యంతగా బలంగా ఉంది. -(టీసీఎమ్)

(ravisastri) ipllo keptenga tanadaina mudra vesina mahendra sing dhonee.. ee seejanlo saadhaarana aatagaadigaane kanipinchanunnadu. saarathigaa jattunu nadipinchina dhonee ippudu marokari aadesaalanu paatinchanunnaadu. ayithe mahi lanti cricketer jattulo undadam raijing pune supergeint kepten steeve smith adrushtam. atyuttama finisher ayina dhonee.. myaachnu amaantam malupu tippagala samarthudu. ika leeglo atyanta viluvaina aatagaadigaa nilichina ingland alrounder ben stokes.. pune teamku balangaa maaraadu. alaage bhaarata pichlapai parugula varada paarinchina smita marosari chelarege avakaasaalunnaayi. dharmasala testlo adaragottina ajinkya rahane nunchi abhimaanulu alanti pradarsanane aasistunnaaru. tahir, jampa lanti vaallatho pune spin vibhagam balangaa undi. ayithe pays vibhaagaanni bhaarata aatagalle nadipinche avakaasam undi. toli match kosam mumbai indians.. pune vellanundi. gaayam nunchi kolukuni punaragamanam chestunna rohit jattunu ela nadipistado chudali. aatagaalla paramgaa chuste ipllo mumbai atyantagaa balangaa undi. -(tcm)